**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2018 m. rugsėjo 11 d. Nr. 34-1461

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 9 straipsnio 2 dalies 4 punktu, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos parašo patvirtinimo“, 6.2 papunkčiu ir 20 punktu ir atsižvelgdama į biudžetinių įstaigų prašymus, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės biudžetinių įstaigų didžiausią leistiną pareigybių skaičių pagal priedą;

2. Pripažinti netekusiu galios Lazdijų rajono savivaldybės tarybos 2016 m. vasario 19 d. sprendimą Nr. [5TS-344](http://10.103.1.4:49201/aktai/Default.aspx?Id=3&DocId=38094) „Dėl Lazdijų rajono savivaldybės biudžetinių įstaigų maksimalaus etatų skaičiaus patvirtinimo“ su visais pakeitimais ir papildymais.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Lazdijų rajono savivaldybės tarybos

2018 m. rugsėjo d.

sprendimo Nr.

 priedas

**LAZDIJŲ RAJONO SAVIVALDYBĖS BIUDŽETINIŲ ĮSTAIGŲ**

**DIDŽIAUSIAS LEISTINAS PAREIGYBIŲ SKAIČIUS**

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 1. | Lazdijų Motiejaus Gustaičio gimnazija | 106,56 | 59,81\* |
| 2. | Lazdijų r. Seirijų Antano Žmuidzinavičiaus gimnazija | 59,57 | 21,06 |
| 3. | Lazdijų r. Šeštokų mokykla | 34,81 | 13,50 |
| 4. | Lazdijų r. Šventežerio mokykla | 34,48 | 14,01 |
| 5. | Lazdijų r. Aštriosios Kirsnos mokykla | 26,22 | 12,24 |
| 6. | Lazdijų r. Kapčiamiesčio Emilijos Pliaterytės mokykla | 29,35 | 13,14 |
| 7. | Lazdijų r. Krosnos mokykla | 32,33 | 12,22 |
| 8. | Lazdijų r. Kučiūnų mokykla | 23,37 | 11,90 |
| 9. | Lazdijų r. Stebulių mokykla  | 22,54 | 12,35 |
| 10. | Lazdijų mokykla-darželis ,,Kregždutė“ | 57,12 | 8,76 |
| 11. | Lazdijų mokykla-darželis „Vyturėlis“ | 51,03 | 6,58 |
| 12. | Lazdijų meno mokykla | 30,50 | 24,00 |
| 13. | Lazdijų krašto muziejus | 10,25 | - |
| 14. | Lazdijų rajono savivaldybės viešoji biblioteka | 45,00 | - |
| 15. | Lazdijų rajono savivaldybės visuomenės sveikatos biuras | 12,15 | - |
| 16. | Lazdijų rajono savivaldybės socialinės globos centras ,,Židinys“ | 22,50 | - |

* Lavinamųjų ir socialinių įgūdžių klasėse pareigybių skaičius skaičiuojamas su švietimo pagalbos specialistų pareigybėmis (Mokymo lėšų apskaičiavimo, paskirstymo ir panaudojimo tvarkos aprašo 20 punktas).

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PROJEKTO**

**AIŠKINAMASIS RAŠTAS**

2018 m. rugsėjo 10 d.

Lazdijai

Lazdijų rajono savivaldybės tarybos sprendimo ,,Dėl Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 9 straipsnio 2 dalies 4 punktu, Mokymo lėšų apskaičiavimo, paskirstymo ir panaudojimo tvarkos aprašo 6.2 papunkčiu ir 20 punktu ir atsižvelgiant Lazdijų rajono savivaldybės biudžetinių įstaigų prašymus.

***Šio sprendimo projekto tikslas –*** patvirtinti biudžetinių įstaigų didžiausią leistiną pareigybių skaičių. Nuo rugsėjo 1 d. įvedus etatinį mokytojų darbo apmokėjimą, mokytojų pareigybės yra tvirtinamos kartu su kitų etatinių darbuotojų pareigybėmis. Taip pat atsižvelgiant į įstaigų prašymus didinamas mokytojų, dirbančių pagal ikimokyklinio ugdymo programą, ir šių mokytojų padėjėjų dėl naujai steigiamų ikimokyklinio ugdymo grupių pareigybių skaičius (Lazdijų r. Šeštokų mokykloje – 1,5, Lazdijų mokykloje-darželyje ,,Kregždutė“ – 2,6); Lazdijų r. Stebulių mokykloje, Lazdijų mokykloje-darželyje „Vyturėlis“ įsteigiamos vairuotojų pareigybės, nes gauti mokykliniai autobusiukai; Lazdijų r. Aštriosios Kirsnos mokykloje ir Lazdijų r. Šeštokų mokykloje po 0,5 pareigybės didinamos mokytojų padėjėjų vaikams su spec. poreikiais pareigybės; Lazdijų meno mokykloje didinama direktoriaus pavaduotojo ugdymui 0,5 pareigybės; Lazdijų mokykloje-darželyje „Vyturėlis“ didinama 0,5 valytojos pareigybės nuomojamos sporto salės valymui.

***Kaip šiuo metu yra sprendžiami projekte aptarti klausimai*** – iki šiol didžiausias leistinas pareigybių skaičius buvo nustatomas be mokytojų pareigybių.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, bus patvirtintas didžiausias leistinas pareigybių skaičius ir bus užtikrintas mokinių ugdymas.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėjos pavaduotoja Laima Markevičienė.

Finansų skyriaus vedėjos pavaduotoja Laima Markevičienė